Nariadenie Komisie (EHS) č. 3526/82
z 22. decembra 1982,
ktorým sa mení a dopĺňa po jedenásty raz nariadenie (EHS) č. 2730/81 ustanovujúce zoznam agentúr v nečlenských krajinách, ktoré majú právomoc vyhlasovať verejnú súťaž v sektore mlieka a mliečnych výrobkov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 1183/82 [2], najmä na jeho články 13 ods. 3 a 17 ods. 4,
keďže nariadenie Komisie (EHS) č. 2730/81 [3], naposledy zmenené a doplnené nariadením (EHS) č. 3115/82 [4], ustanovujúce zoznam agentúr v nečlenských krajinách, ktoré majú právomoc vyhlasovať verejnú súťaž v sektore mlieka a mliečnych výrobkov;
keďže vzhľadom na najaktuálnejšie informácie, ktoré má Komisia k dispozícii o obchodnej praxi v príslušných dovážajúcich krajinách a úradnej povahe príslušných agentúr, by sa toto nariadenie malo zmeniť;
keďže ustanovenia tohto nariadenia sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Príloha k nariadeniu (EHS) č. 2730/81 sa mení a dopĺňa takto:
Zoznam agentúr, ktoré vyhlasujú verejnú súťaž sa dopĺňa pridaním týchto agentúr, vloženie sa uskutoční v abecednom poradí dovážajúcich krajín:
Dovážajúca krajina | Vyhlasujúca agentúra |
Pakistan | Government of Pakistan Ministry of Defence, Directorate General Procurement (Army), Ministry of Defence (ddp) (iii) 265 Mohammad Hussain Road Rawalpindi |
Venezuela | Comandancia general de la marina, Base aerea la Carlota Hngar la Marina Caracas |
Článok 2
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 22. decembra 1982